ai4bharat/Pralekha huggingface dataset:
আয়ুষ
আয়ুষ মন্ত্রকের আর্থিক ব্যবস্থাপনা ও প্রশাসনিক সংস্কারমূলক উদ্যোগ
নয়াদিল্লি, ১৯ নভেম্বর, ২০২০
আয়ুষ মন্ত্রক আর্থিক ব্যবস্থাপনা ক্ষেত্রে উন্নতির লক্ষ্যে এবং প্রশাসনিক সংস্কারমূলক প্রক্রিয়াগুলিকে ত্বরান্বিত করতে একগুচ্ছ পদক্ষেপ গ্রহণ করেছে। এই উদ্যোগগুলির মধ্যে রয়েছে সরকারি কর্মসূচি  এবং মন্ত্রকের স্বশাসিত সংস্থা। আয়ুষ মন্ত্রকের সচিব শ্রী বৈদ্য রাজেশ কোটেচা এবং অতিরিক্ত সচিব শ্রী ধর্মেন্দ্র সিং গাঙ্গোয়ার গত সেপ্টেম্বর মাসে এক উচ্চপর্যায়ের বৈঠকে মন্ত্রকের আর্থিক ব্যবস্থাপনা ও প্রশাসনিক সংস্কারের ক্ষেত্রে একগুচ্ছ পরিকল্পনা প্রকাশ করেন। মন্ত্রকের বিভিন্ন ইউনিটের মাধ্যমে অগ্রাধিকারের ভিত্তিতে এই উদ্যোগগুলি কার্যকর করা হবে। মন্ত্রকের সংশ্লিষ্ট প্রকল্পগুলির সঙ্গে যুক্ত রূপায়ণকারী এজেন্সিগুলির কাছে যাতে সহজেই তহবিল সরবরাহ করা যায় তার জন্য আর্থিক ও প্রশাসনিক ক্ষেত্রে সংস্কারের লক্ষ্যে একাধিক পরিকল্পনা চূড়ান্ত করা হয়েছে। মন্ত্রকের এই পদক্ষেপগুলি বিভিন্ন সরকারি প্রকল্পে বিলম্ব দূর করতে সহায়তা করবে।
মন্ত্রকের পক্ষ থেকে সদ্য ঘোষিত পদক্ষেপগুলি দ্রুত কার্যকর করতে আধুনিক ও কার্যকর আর্থিক হিসাব-নিকাশের পদ্ধতি হিসেবে পাবলিক ফিনান্সিয়াল ম্যানেজমেন্ট সিস্টেম বা পিএফএমএস পদ্ধতিকে গ্রহণ করার ওপর গুরুত্ব দেওয়া হয়েছে। মন্ত্রকের অধীন স্বশাসিত সংস্থা ও ইউনিটগুলি এই পদ্ধতি ব্যবহার করে আর্থিক কাজকর্ম পরিচালনা করবে।
ইতিমধ্যেই স্বশাসিত সংস্থাগুলি মন্ত্রকের সঙ্গে এ ব্যাপারে একটি সমঝোতাপত্র স্বাক্ষর করেছে। এই সমঝোতাপত্র স্বাক্ষরের ফলে মন্ত্রকের উদ্দেশ্য ও লক্ষ্যগুলি পূরণে স্বশাসিত সংস্থাগুলি আরও কার্যকর ভূমিকা গ্রহণ করতে পারবে, সেইসঙ্গে সম্পদের অপব্যবহার ও অপচয় দূর করা সম্ভব হবে। মন্ত্রকের পক্ষ থেকে বলা হয়েছে, প্রত্যক্ষ হস্তান্তর প্ল্যাটফর্মের মাধ্যমে ইলেক্ট্রনিক পদ্ধতিতে বিভিন্ন ক্ষেত্রে তহবিল প্রদান করা হবে। এর ফলে, একদিকে সম্পদের অপচয় যেমন কমবে, অন্যদিকে সুদক্ষভাবে সম্পদের ব্যবহার সুনিশ্চিত হবে। মন্ত্রক সরকারি কর্মসূচিগুলির মূল্যায়নের ক্ষেত্রে তৃতীয় পক্ষকে সামিল করার আরও একটি গুরুত্বপূর্ণ সিদ্ধান্ত নিয়েছে। চলতি মাস থেকেই তৃতীয় পক্ষকে দিয়ে কর্মসূচিগুলির মূল্যায়ন করা হচ্ছে। এর ফলে, একদিকে যেমন কর্মসূচিগুলির অগ্রগতি সম্পর্কে সঠিক তথ্য পাওয়া যাবে, অন্যদিকে কর্মসূচিগুলির রূপায়ণে আরও গতি আসবে। আর্থিক ব্যবস্থাপনা ক্ষেত্রে সংস্কারের লক্ষ্যে আয়ুষ মন্ত্রক যে একগুচ্ছ পদক্ষেপ গ্রহণ করেছে তার ফলাফল ইতিমধ্যেই পাওয়া যাচ্ছে। কেন্দ্রীয় সহায়তাপুষ্ট প্রকল্প এবং কেন্দ্রীয় স্তরের প্রকল্পগুলিতে স্বশাসিত সংস্থাগুলির সক্রিয় অংশগ্রহণ বেড়েছে। এর ফলে, প্রকল্পের কাজে ক্রমশ অগ্রগতি হচ্ছে। এছাড়াও, মন্ত্রকের অধীন বিভিন্ন ইউনিট সম্পদের সদ্ব্যবহার সম্পর্কিত সার্টিফিকেট, আর্থিক প্রতিবেদন, সংশ্লিষ্ট রাজ্যের বার্ষিক কর্মপরিকল্পনা প্রতিবেদন সহ প্রত্যক্ষ সুবিধা হস্তান্তর সম্পর্কিত যাবতীয় তথ্য মন্ত্রকের পোর্টালে অনলাইনে জমা করা যাচ্ছে। আর্থিক দিকগুলি পরিচালনার ক্ষেত্রে স্বশাসিত সংস্থাগুলিকে যে ক্ষমতা দেওয়া হয়েছে তার পরিণাম পাওয়া যাচ্ছে বলেও মন্ত্রকের পক্ষ থেকে জানানো হয়েছে।
সারওরসায়নমন্ত্রক
এনআইপিএআরের মুকুটে আরও একটি পালক: ওষুধ প্রস্তুতকারী বিভাগের উচ্চশিক্ষা প্রতিষ্ঠান গুলির মধ্যে প্রথম দশটি স্থানে জায়গা করে নিল এন আই পি এ আর
ন্যাশনাল ইন্সটিটিউশানাল র্যাঙ্কিং ফ্রেমওয়ার্ক এর অধীনে এনআইপিএআর মোহালি, হায়দ্রাবাদ এবং আহমেদাবাদ যথাক্রমে ৩য়, ৫ম এবং ৮ম স্থান অর্জন করেছে
নতুন দিল্লী, ১২ই জুন, ২০২০
কেন্দ্রীয় রসায়ন এবং সার মন্ত্রকের ফার্মাসিউটিক্যালস দপ্তরের অধীনস্থ ন্যাশনাল ইন্সটিটিউট অফ ফার্মাসিউটিক্যাল এডুকেশন এন্ড রিসার্চ ,ওষুধ প্রস্তুতকারী বিভাগের উচ্চশিক্ষা প্রতিষ্ঠান গুলির মধ্যে প্রথম দশে জায়গা করে নিয়েছে।
ওষুধ প্রস্তুতি বিদ্যায় এবং চিকিৎসা সরঞ্জামের ক্ষেত্রে উদ্ভাবনী চিন্তা ভাবনা, গবেষণা এবং শিক্ষা ক্ষেত্রে তাদের দায়বদ্ধতা এবং উন্নত কর্মক্ষমতাই এই সাফল্যের অন্যতম কারন হিসাবে বিবেচিত হয়েছে। সম্প্রতি যে ক্রমতালিকা প্রকাশিত হয়েছে তাতে নিশ্চিতভাবে "ব্র্যান্ড নিপার" বলে তাকে চিহ্নিত করা যায়।
কেন্দ্রীয় রসায়ন এবং সার মন্ত্রী শ্রী ডি ভি সদানন্দ গৌড়া এবং মন্ত্রকের প্রতিমন্ত্রী শ্রী মনসুখ মন্ডাভিয়া,এন আই পি ই আরের সমস্ত অধ্যাপক এবং ছাত্রছাত্রীদের এই সাফল্যের জন্য অভিনন্দন জানান।
উল্লেখ্য,কেন্দ্রীয় মানবসম্পদ উন্নয়ন মন্ত্রক সম্প্রতি "ইন্ডিয়া র্যাঙ্কিংস ২০২০" প্রকাশ করে। উচ্চশিক্ষা প্রতিষ্ঠান গুলির নানান বিভাগের দক্ষতার ওপর ভিত্তি করে এই তালিকা প্রকাশ করা হয়।
ন্যাশনাল ইন্সটিটিউশানাল র্যাঙ্কিং ফ্রেমওয়ার্কএর অধীনে এনআইপিএআর মোহালি,হায়দ্রাবাদ এবং আহমেদাবাদ যথাক্রমে ৩য়,৫ম এবং ৮ম স্থান অর্জন করেছে।
আরও গুরুত্বপূর্ণ বিষয় হলো এন আই পি ই আরের আরও তিনটি শাখাও তাদের কাজের নিরিখে স্থান তালিকায় উল্লেখযোগ্য স্থানে উন্নীত হয়েছে। প্রথমবার গুয়াহাটি, রায়বেরিলি এবং কলকাতা শাখা যথাক্রমে ১১তম,১৮তম এবং ২৭তম স্থান দখল করেছে।
বার্ষিক এই ক্রমতালিকায় একাধিক বিশ্ববিদ্যালয়, কলেজ, চিকিৎসা, দন্ত চিকিৎসা, আইন, স্থাপত্যবিদ্যা, ইঞ্জিনিয়ারিং, ম্যানেজমেন্ট এবং ওষুধ প্রস্তুতির বিদ্যার ক্ষেত্রে অগ্রনী প্রতিষ্ঠানগুলি বিবেচিত হয়ে থাকে।
(CG/PPM
সারওরসায়নমন্ত্রক
সমস্ত রাজ্য/কেন্দ্রশাসিত অঞ্চল এবং কেন্দ্রীয় প্রতিষ্ঠানগুলিকে অতিরিক্ত ২,১২,৫৪০টি লাইপোসোমাল অ্যাম্ফোটেরিসিন বি – এর ভয়াল বরাদ্দ করা হয়েছে
নতুন দিল্লি, ২৯ জুন, ২০২১
কেন্দ্রীয় সার ও রসায়ন মন্ত্রী জানিয়েছেন যে, মিউকরমাইকোসিস চিকিৎসার জন্য সমস্ত রাজ্য/কেন্দ্রশাসিত অঞ্চল এবং কেন্দ্রীয় প্রতিষ্ঠানগুলিকে অতিরিক্ত ২,১২,৫৪০টি লাইপোসোমাল অ্যাম্ফোটেরিসিন বি-এর ভয়াল বরাদ্দ করা হয়েছে । এক ট্যুইটবার্তায় আজ একথা জানিয়েছেন তিনি । কেন্দ্রীয় মন্ত্রী আরও জানিয়েছেন যে, এখনও পর্যন্ত সারা দেশে মিউকর মাইকোসিস আক্রান্ত রোগীদের চিকিৎসার জন্য প্রায় ১০ লক্ষ ভয়াল বরাদ্দ করা হয়েছে ।
CG/SS/RAB
(Visitor Counter : 106
নির্বাচনকমিশন
ভারতের রাষ্ট্রপতি পদে নির্বাচিত শ্রীমতী দ্রৌপদী মুর্মু
নয়াদিল্লি, ২২ জুলাই, ২০২২
কমিশন ২০২২ সালের ৯ জুন প্রেস বিজ্ঞপ্তিতে ভারতের পঞ্চদশ রাষ্ট্রপতি নির্বাচনের জন্য নির্ঘন্ট ঘোষণা করেছিল। ভোটের দিন স্থির করা হয় ১৮ জুলাই। ২১ জুলাই ছিল ভোট গণনার জন্য নির্দিষ্ট দিন। নির্ঘণ্ট মেনে ১৮ জুলাই নতুন দিল্লির সংসদ ভবনে এবং সব রাজ্যগুলির  ভোট নেওয়া হয়। ভোটের জন্য ৪ হাজার ৭৯৬ জন বৈধ ভোটদাতা ছিলেন । এর মধ্যে ৪ হাজার ৭৫৪ জন তাঁদের ভোটাধিকার প্রয়োগ করেন । এই নির্বাচনের রিটার্নিং অফিসার রাজ্যসভার সেক্রেটারি জেনারেল ভোট গণনার পর ২১ জুলাই শ্রীমতী দ্রৌপদী মুর্মুকে ভারতের পরবর্তী রাষ্ট্রপতি ঘোষণা করেন। এই নির্বাচন প্রক্রিয়া শুরু হয়েছিল ১৫ জুন গেজেট বিজ্ঞপ্তি প্রকাশের মধ্য দিয়ে। এই প্রক্রিয়া আজ সম্পন্ন হয়েছে শ্রীমতী দ্রৌপদী মুর্মুকে ভারতের পঞ্চদশ রাষ্ট্রপতি পদে নির্বাচনের শংসাপত্র দেওয়ার মাধ্যমে। ভারতের মুখ্য নির্বাচন কমিশনার শ্রী রাজীব কুমার ও অন্য এক নির্বাচন কমিশনার শ্রী অনুপ চন্দ্র পান্ডে এই শংসাপত্রটিতে স্বাক্ষর করেন এবং কেন্দ্রীয় স্বরাষ্ট্র সচিবের হাতে তুলে দেন। এটি ২৫ জুলাই দেশের নতুন রাষ্ট্রপতির শপথ গ্রহণ অনুষ্ঠানে পাঠ করা হবে।
নির্বাচন কমিশন এই ভোট প্রক্রিয়ার সঙ্গে যুক্ত রিটার্নিং অফিসার/সহকারী রিটার্নিং অফিসার সিইও-রা, ইসিআই পর্যবেক্ষক, দিল্লি পুলিশ, সিআইএসএফ, বিজিসিএ এবং বিসিএএস – এর সম্পূর্ণ দলকে তাদের সহযোগিতার জন্য আন্তরিক ধন্যবাদ জানান।
(PG/PM/SB
প্রধানমন্ত্রীরদপ্তর
স্ট্যান্ড আপ ইন্ডিয়ার ৭ বছর পূর্তি উদযাপন প্রধানমন্ত্রীর
নয়াদিল্লি, ০৫ এপ্রিল, ২০২৩
প্রধানমন্ত্রী শ্রী নরেন্দ্র মোদী স্ট্যান্ড আপ ইন্ডিয়া উদ্যোগের কথা উল্লেখ করে বলেছেন, তপশিলি/উপজাতি সম্প্রদায়ের ক্ষমতায়ন এবং নারী ক্ষমতায়নে এটি উল্লেখযোগ্য ভূমিকা নিয়েছে। স্ট্যান্ড আপ ইন্ডিয়ার আজ ৭ বছর পূর্ণ হ’ল।
একটি ট্যুইট বার্তায় প্রধানমন্ত্রী বলেছেন, “আজ আমরা #7YearsofStandUpIndia উদযাপন করছি এবং তপশিলি জাতি/উপজাতি ও নারী ক্ষমতায়ন সুনিশ্চিত করতে এই উদ্যোগের ভূমিকা রয়েছে। এটি আমাদের উদ্যোগীদের চেতনাকে জাগিয়ে তুলছে এবং আমাদের কাছে আশীর্বাদ-স্বরূপ”।
PG/MP/SB
(
প্রধানমন্ত্রীরদপ্তর
প্রতিরক্ষা ক্ষেত্রে ভারতকে আত্মনির্ভর করে তুলতে যে নিরলস উদ্যোগ নেওয়া হয়েছে প্রধানমন্ত্রী তার প্রশংসা করেছেন
নয়াদিল্লি, ১৭ মার্চ, ২০২৩
প্রধানমন্ত্রী শ্রী নরেন্দ্র মোদী প্রতিরক্ষা ক্ষেত্রে ভারতকে আত্মনির্ভর করে তুলতে যে নিরলস উদ্যোগ নেওয়া হয়েছে তার প্রশংসা করেছেন। তিনি বলেন, প্রতিরক্ষা ক্ষেত্রে আত্মনির্ভরতা বৃদ্ধির উদ্যোগের মধ্য দিয়ে ভারতীয় প্রতিভার প্রতি আমাদের আস্থা অর্জিত হয়।
প্রতিরক্ষা মন্ত্রী শ্রী রাজনাথ সিং এক ট্যুইট বার্তায় বলেছেন, ভারতের প্রতিরক্ষা ব্যবস্থাপনাকে আত্মনির্ভর করে তুলতে নিরলস যে উদ্যোগ নেওয়া হয়েছে তারই অঙ্গ হিসেবে ৭০,৫০০ কোটি টাকার বিভিন্ন প্রস্তাব অনুমোদিত হয়েছে। ২০২৩ অর্থবর্ষে ২ লক্ষ ৭১ হাজার কোটি টাকার যে প্রতিরক্ষা সরঞ্জাম সংগ্রহ করা হয়েছে তার ৯৯ শতাংশই ভারতীয় প্রতিষ্ঠানগুলির কাছ থেকে কেনা হয়েছে। এই ট্যুইটের প্রত্যুত্তরে প্রধানমন্ত্রী বলেন, ‘প্রতিরক্ষা ক্ষেত্রে আত্মনির্ভর হয়ে উঠতে যে অগ্রাধিকার দেওয়া হচ্ছে তার মধ্য দিয়ে ভারতীয় প্রতিভার প্রতি আমাদের আস্থা প্রতিফলিত।’
PG/CB/NS
(
বিজ্ঞানওপ্রযুক্তিমন্ত্রক
গামা রশ্মি-র প্রবাহের তারতম্যের ফলে বৃহৎ শক্তিসম্পন্ন নিউক্লিয়াসের বিকিরণে অভ্যন্তরীণ রহস্য
নতুন দিল্লি, ১৯ এপ্রিল, ২০২০
নক্ষত্রমন্ডলীর কেন্দ্রস্থলে বিশাল আকৃতির কৃষ্ণগহ্বর রয়েছে। যার ওজন কোটি কোটি সূর্যের সমান। এর চারপাশে গ্যাস, ধূলো এবং অন্যান্য নক্ষত্র বিদ্যমান। এই সমস্ত জিনিস যখন ঐ কৃষ্ণগহ্বরে ঢুকে যায়, তখন তাদের মাধ্যকর্ষণ শক্তি আলোয় পরিণত হয় এবং তার থেকে বিশাল আকৃতির সক্রিয় ছায়াপথের নিউক্লিয়াস উৎপন্ন হয়।
বিজ্ঞান ও প্রযুক্তি দপ্তরের অধীনস্থ ইন্ডিয়ান ইনস্টিটিউট অফ আস্ট্রোফিজিক্স, বড় বড় নিউক্লিয়াসগুলির মধ্যে গামা রশ্মির প্রবাহের তারতম্যের প্রকৃতি নিয়ে কাজ করছে। তাদের এই পর্যবেক্ষণের ফলে কৃষ্ণগহ্বরের কাছাকাছি অঞ্চলে ঠিক কি ধরণের মহাজাগতিক প্রক্রিয়া সম্পন্ন হয়, সে বিষয়ে একটি ধারণা পাওয়া যাবে।
গামা রশ্মির ব্যান্ডগুলিতে যে তড়িৎচুম্বকীয় বর্ণচ্ছটা থাকে সেবিষয়ে এখনও বিজ্ঞানীদের মধ্যে ধারণা সীমিত। এ বিষয়ে গবেষণা করলে উচ্চশক্তির উৎপাদনের বিষয়ে একটি স্পষ্ট ধারণা পাওয়া যাবে। গবেষকরা এই উচ্চশক্তির উপর গবেষণার মাধ্যমে গামা রশ্মি সংক্রান্ত যে তথ্যগুলি পাবেন, তার সাহায্যে বায়ুমন্ডলে ভারতের যে টেলিস্কোপটি গামা রশ্মির বিষয়ে কাজ করছে, সেই কাজেও বিজ্ঞানীদের সুবিধে হবে।
(CG/CB
শিল্পওবাণিজ্যমন্ত্রক
২০২০ সালের পেটেন্ট সংশোধনী নিয়মাবলীর ফলে ২৭ নম্বর ফর্ম পূরণ এবং গুরুত্বপূর্ণ নথির ইংরাজি অনুবাদের যাচাইয়ের প্রয়োজনীয় নিয়মাবলী
নয়াদিল্লী, ২৮ অক্টোবর, ২০২০
২০১৮ সালের ২৩শে এপ্রিল দিল্লী হাইকোর্টের এক নির্দেশ অনুসারে ভারতে বাণিজ্যিক স্বার্থে ব্যবহৃত সামগ্রীর জন্য যে ২৭ নম্বর ফর্ম পূরণ করতে হয় সেই ফর্ম পূরণের নিয়মের সংশোধন করা হয়েছে। ২০২০র পেটেন্ট সংশোধনী নিয়ম ১৯শে অক্টোবর থেকে কার্যকর হয়েছে। এর ফলে ২৭ নম্বর ফর্ম পূরণ এবং যাচাই করা ইংরাজি অনুবাদের নথির ক্ষেত্রে নিয়মের কিছু পরিবর্তন হয়েছে।
২৭ নম্বর ফর্ম এবং ১৩১ এর নিয়মের গুরুত্বপূর্ণ পরিবর্তনগুলি হল-
১) পেটেন্টের দাবিদাররা ২৭ নম্বর ফর্ম পূরণের ক্ষেত্রে ছাড় পাবেন। এক্ষেত্রে একটি পেটেন্ট বা একাধিক পেটেন্ট কার্যকর হবে।
২) যখন কোন পেটেন্ট একাধিক ব্যক্তিকে দেওয়া হবে সেক্ষেত্রে যৌথভাবে ২৭ নম্বর ফর্ম পূরণ করা যেতে পারে।
৩) পেটেন্ট প্রাপ্ত ব্যক্তিদের সম্ভাব্য রাজস্ব বা মূল্য বৃদ্ধির বিষয়টি জানাতে হবে।
৪) পেটেন্ট প্রাপ্ত ব্যক্তিদের পক্ষে অনুমোদিত এজেন্টরাও ২৭ নম্বর ফর্ম পূরণ করতে পারেন।
৫) পেটেন্ট প্রাপ্ত ব্যক্তিদের এখন থেকে ২৭ নম্বর ফর্ম পূরণের জন্য ৩ মাসের পরিবর্তে ৬ মাস সময় দেওয়া হবে।
৬) পেটেন্ট প্রাপ্ত ব্যক্তিদের কোন ভাঙা অর্থবর্ষে অর্থাৎ বছরের মাঝামাঝি সময় থেকে ২৭ নম্বর ফর্ম পূরণ করতে হবেনা।
৭) ২৭ নম্বর ফর্ম পূরণের সময় পেটেন্ট প্রাপ্ত ব্যক্তিদের তথ্য জমা দেওয়ার নিয়ম শিথিল করা হয়েছে। এই প্রসঙ্গে উল্লেখযোগ্য ১৯৭০ সালের পেটেন্ট আইনের ১৪৬  ধারা অনুসারে কন্ট্রোলার প্রয়োজনে পেটেন্ট প্রাপ্ত ব্যক্তিদের কাছ থেকে তথ্য চাইতে পারন।
২১ নম্বর নিয়মের ক্ষেত্রে গুরুত্বপূর্ণ পরিবর্তনঃ-
১) গুরুত্বপূর্ণ নথিটি যদি ডাব্লুআইপিও-র ডিজিটাল গ্রান্থাগারে থাকে সেক্ষেত্রে আবেদনকারীকে ভারতীয় পেটেন্ট দপ্তরে আবেদন জমা করতে হবে না।
২) আবেদনকারীকে গুরুত্বপূর্ণ নথির যাচাই করা ইংরাজী অনুবাদ তখনই জমা দিতে হবে যখন সংশ্লিষ্ট নথির বৈধতা নির্ধারণের ক্ষেত্রে দেখা হবে উদ্ভাবনটি পেটেন্টের যোগ্য কি না।
এই পরিবর্তনগুলি বাণিজ্যিকভাবে ব্যবহারে জন্য পেটেন্টের ক্ষেত্রে কার্যকর হবে। ২৭ নম্বর ফর্ম এবং গুরুত্বপূর্ণ নথির যাচাইকৃত ইংরাজি অনুবাদ- দুটি ক্ষেত্রেই এটি প্রযোজ্য হবে।
CG/CB/NS
(Visitor Counter : 172
প্রধানমন্ত্রীরদপ্তর
জলবায়ু পরিবর্তনের মোকাবিলা, প্রবহমান উন্নয়নের লক্ষ্য অর্জন ও দেশের সমৃদ্ধ জীব বৈচিত্র্য সংরক্ষণে ভারতের উল্লেখযোগ্য পদক্ষেপ,: প্রধানমন্ত্রী
নয়াদিল্লি, ১৬ জুন, ২০২৩
প্রধানমন্ত্রী শ্রী নরেন্দ্র মোদী জলবায়ু পরিবর্তনের মোকাবিলায় ভারতের উল্লেখযোগ্য পদক্ষেপ, ধারাবাহিক উন্নয়নের লক্ষ্য অর্জন ও দেশের সমৃদ্ধ জীব বৈচিত্র্য সংরক্ষণ সম্পর্কে একগুচ্ছ প্রতিবেদন, গ্রাফিক্স, ভিডিও এবং তথ্য সকলের সঙ্গে ভাগ করে নিয়েছেন।
এক ট্যুইটে প্রধানমন্ত্রী বলেছেন, “আমাদের পরম্পরা এবং নীতির সঙ্গে সামঞ্জস্য রেখে #9YearsOfSustainableGrowth – এর উপর মনোনিবেশ করেছি। জলবায়ু পরিবর্তনের মোকাবিলা, প্রবহমান উন্নয়নের লক্ষ্য অর্জন এবং ভারতের সমৃদ্ধ জীব বৈচিত্র্য সংরক্ষণে আমরা উল্লেখযোগ্য পদক্ষেপ নিয়েছি”।
CG/MP/SB……
(
প্রধানমন্ত্রীরদপ্তর
পিএসএলভি সি৫২ মিশনের সফল উৎক্ষেপণে ভারতীয় মহাকাশ বিজ্ঞানীদের অভিনন্দন জানিয়েছেন প্রধানমন্ত্রী
নয়াদিল্লি, ১৪ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী পিএসএলভি সি৫২ মিশনের সফল উৎক্ষেপণে ভারতীয় মহাকাশ বিজ্ঞানীদের অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “পিএসএলভি সি৫২ মিশনের সফল উৎক্ষেপণের জন্য আমাদের মহাকাশ বিজ্ঞানীদের অভিনন্দন। ইওএস-০৪ স্যাটেলাইট থেকে কৃষি, বনসৃজন ও বৃক্ষরোপণ, মাটির আর্দ্রতা ও জল বিজ্ঞান সহ বন্যা কবলিত এলাকাগুলির মানচিত্র তৈরিতে সব মরশুমের উপযোগী হাই রেজোলিউশন ইমেজ বা চিত্র পাওয়া যাবে”।
CG/BD/SB
(
নীতিআয়োগ
নীতি আয়োগের অটল উদ্ভাবন মিশন এবং ইউনিসেফ শিশু দিবস উপলক্ষ্যে ইয়াং চ্যাম্পিয়ানস পুরস্কার ঘোষনা করেছে
নয়াদিল্লি, ১৪ নভেম্বর, ২০১৮
নীতি আয়োগের অটল উদ্ভাবন মিশন এবং ইউনিসেফের ভারতীয় শাখা শিশু দিবস উপলক্ষ্যে ভারতের কম বয়সী শিশুদের জন্য ইয়াং চ্যাম্পিয়ানস পুরস্কার ঘোষনা করেছে। নীতি আয়োগের ভাইস চেয়ারম্যান ডঃ রাজীব কুমার শিশু দিবস উপলক্ষ্যে অটল টিঙ্কারিং ল্যাবস-এর ইয়াং চ্যাম্পিয়ানস পুরস্কার ঘোষনা করেন। অনুষ্ঠানে রাষ্ট্রসঙ্ঘের বিভিন্ন দপ্তরে এবং অটল উদ্ভাবন মিশনের পদস্হ আধিকারিকরা উপস্হিত ছিলেন। আজ অটল টিঙ্কারিং ম্যারাথনের মাধ্যমে নির্বাচিত শীর্ষস্হানীয় ৬টি বিষয়ের উদ্ভাবনী সমাধানকে পুরস্কৃত করা হয়।
CG/PB/NS/…
(Visitor Counter : 63
প্রধানমন্ত্রীরদপ্তর
৭ই নভেম্বর আইআইটি দিল্লির ৫১তম বার্ষিক সমাবর্তনে প্রধানমন্ত্রী বক্তব্য রাখবেন
নয়াদিল্লি, ৫ নভেম্বর, ২০২০
প্রধানমন্ত্রী শ্রী নরেন্দ্র মোদী ৭ই নভেম্বর আইআইটি দিল্লির ৫১তম বার্ষিক সমাবর্তনে প্রধান অতিথি হিসেবে ভাষণ দেবেন। ভিডিও কনফারেন্সের মাধ্যমে এই অনুষ্ঠানে কেন্দ্রীয় শিক্ষামন্ত্রী ও শিক্ষা প্রতিমন্ত্রী উপস্থিত থাকবেন।
এই সমাবর্তন মিশ্র পদ্ধতিতে অনুষ্ঠিত হবে। আইআইটি-র ডোগরা হল-এ কয়েকজন উপস্থিত থাকবেন, আর অনলাইন ব্যবস্থাপনার মাধ্যমে যাঁরা ডিগ্রি পাবেন, সেইসব ছাত্রছাত্রীরা ও তাঁদের অভিভাবক-অভিভাবিকারা, প্রাক্তনীরা এবং আমন্ত্রিত অতিথিরা অনলাইনের মাধ্যমে উপস্থিত থাকবেন। এই সমাবর্তন অনুষ্ঠানে পিএইচডি, এম-টেক, মাস্টার্স অফ ডিজাইন, এমবিএ এবং বি-টেক ডিগ্রি দু'হাজারের বেশি ছাত্রছাত্রীকে দেওয়া হবে। এই প্রতিষ্ঠান রাষ্ট্রপতির স্বর্ণ পদক, ডিরেক্টরের স্বর্ণ পদক, ডঃ শঙ্করদয়াল শর্মা স্বর্ণ পদক ছাড়াও ১০টি স্বর্ণ পদক, রৌপ্য পদক ডিগ্রি প্রাপকদের দিয়ে থাকে।
(CG/CB/DM
প্রধানমন্ত্রীরদপ্তর
শ্রীলঙ্কার প্রধানমন্ত্রী মাহিন্দা রাজাপাকসার সঙ্গে প্রধানমন্ত্রীর টেলিফোনে কথা
নয়াদিল্লি, ২৭ মে, ২০২০
প্রধানমন্ত্রী শ্রী নরেন্দ্র মোদী আজ শ্রীলঙ্কার প্রধানমন্ত্রী মিঃ মাহিন্দা রাজাপাকসাকে শ্রীলঙ্কার সংসদে পদার্পণের সুবর্ণ জয়ন্তী উপলক্ষে অভিনন্দন জানান।
প্রধানমন্ত্রী, শ্রীলঙ্কার উন্নয়নে মিঃ রাজাপাকসার অবদান এবং তাঁর দীর্ঘ রাজনৈতিক জীবনের কথা স্মরণ করেন ও সাফল্যমণ্ডিত ভবিষ্যতের শুভেচ্ছা জানান।
প্রধানমন্ত্রী শ্রীলঙ্কায় ভারতীয় বংশোদ্ভূত তামিল নেতা অরুমুগান থোন্ডামানের অকস্মাৎ ও অকাল প্রয়াণে তাঁর সমবেদনা জানান। ভারত ও শ্রীলঙ্কার উন্নয়ন এবং অংশীদারিত্বে শ্রী থোন্ডামানের ভূমিকার কথা প্রধানমন্ত্রী স্মরণ করেন।
কোভিড-১৯ মহামারীর প্রেক্ষিতে উদ্ভূত আর্থিক ও স্বাস্থ্য পরিস্থিতি নিয়ে উভয় নেতা আলোচনা করেন। এই মহামারীর মোকাবিলায় সংশ্লিষ্ট দেশগুলি কি কি ব্যবস্থা নিয়েছে সে নিয়েও তাঁদের মধ্যে কথা হয়েছে। প্রধানমন্ত্রী মিঃ রাজাপাকসাকে আশ্বস্ত করে বলেন, সঙ্কটের এই সময়ে ভারত শ্রীলঙ্কাকে সম্ভাব্য সবরকমের সহায়তার জন্য প্রস্তুত রয়েছে।
CG/CB/DM
(
প্রধানমন্ত্রীরদপ্তর
এশিয়া কাপ জয়ী ভারতীয় মহিলা ক্রিকেট দলকে প্রধানমন্ত্রীর অভিনন্দন
নয়াদিল্লি, ১৫ অক্টোবর, ২০২২
প্রধানমন্ত্রী শ্রী নরেন্দ্র মোদী সপ্তম এশিয়া কাপ জয়ী ভারতীয় মহিলা ক্রিকেট দলের সদস্যদের অভিনন্দন জানিয়েছেন।
আন্তর্জাতিক ক্রিকেট কাউন্সিলের এক ট্যুইট বার্তার জবাবে প্রধানমন্ত্রী বলেছেন;
“আমাদের মহিলা ক্রিকেট দলের সদস্যরা তাঁদের ধৈর্য্য আর ক্রীড়া নৈপুণ্যের মাধ্যমে আমাদের গর্বিত করেছেন। মহিলাদের এশিয়া কাপ জয়ী দলকে অভিনন্দন জানাই। যে ক্রীড়া দক্ষতা ও দলগত ঐক্য তাঁরা দেখিয়েছেন তা অনবদ্য। আগামীদিনেও দলের সদস্যদের সাফল্য কামনা করি।”
PG/CB/ NS
(
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য ও পরিবার কল্যাণ মন্ত্রী ড:হর্ষ বর্ধন আজ ভিডিও কনফারেন্সের মাধ্যমে মধ্যপ্রদেশে কোভিড-19 ব্যবস্থাপনার প্রস্তুতি এবং নিয়ন্ত্রণ ব্যবস্থা পর্যালোচনা করেছেন
কেন্দ্রীয় সরকারের পক্ষ থেকে সব রকম সহযোগিতার আশ্বাস দিয়ে তিনি যে সমস্ত জেলায় সংক্রমণ ছড়ায়নি, সেদিকেও কড়া নজরদারির পরামর্শ দিয়েছেন
নতুন দিল্লি, ৪ মে, ২০২০
দেশজুড়ে কোভিড-19 সংক্রমণ প্রতিরোধে কেন্দ্রীয় সরকার, সব রাজ্য এবং কেন্দ্র শাসিত অঞ্চল প্রশাসনগুলির সঙ্গে নির্দিষ্ট, কৌশলগত এবং সক্রিয় ভাবে একাধিক পদক্ষেপ নিয়ে চলেছে। সর্বোচ্চস্তরে প্রতিনিয়ত পরিস্থিতি পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রী ড:হর্ষ বর্ধন আজ স্বাস্থ্য ও পরিবার কল্যাণ মন্ত্রকের প্রতিমন্ত্রী শ্রী অশ্বিনীকুমার চৌবে এবং কেন্দ্র ও রাজ্যের আধিকারিকদের উপস্থিতিতে, মধ্যপ্রদেশের স্বাস্থ্য মন্ত্রী শ্রী নরোত্তম মিশ্রের সঙ্গে রাজ্যে কোভিড-19 পরিস্থিতি এবং ব্যবস্থাপনার পর্যালোচনা করেন।
ড:হর্ষ বর্ধন রাজ্যের কয়েকটি জেলায় এই সংক্রমণের দরুন মৃত্যুহার বেশি হওয়ায় উদ্বেগ প্রকাশ করেন। তিনি বলেন, এটা দুঃখজনক যে এই রাজ্যের কয়েকটি জেলায় জাতীয় গড়ের থেকে মৃত্যুহার বেশি। তিনি বলেন কোভিডের জন্য মৃত্যুহার হ্রাস করতে হলে কড়া নজরদারি, সঠিক হস্তক্ষেপ, এবং দ্রুত চিকিৎসার ব্যবস্থা করার ওপর গুরুত্ব দিতে হবে। এই সঙ্কট কালে কেন্দ্রীয় সরকারের নির্দেশিকা মেনে উদ্যোগ নিলে নতুন করে সংক্রমণের হার নিয়ন্ত্রণ করা যাবে বলে তিনি জানান।
তিনি রাজ্য প্রশাসনকে নির্দেশ দেন যে, যেসব জেলায় সংক্রমণের হার কম সে দিকেও নজর দেওয়া দরকার। এই সব অঞ্চলে যাদের খুব বেশি শ্বাসযন্ত্রর সংক্রমণ রয়েছে,ইনফ্লুয়েঞ্জার মতন অসুস্থতা রয়েছে তাদের খুঁজে বের করে, পরীক্ষা চালাতে হবে এবং চিকিৎসার ব্যবস্থা করতে হবে।এর ফলে অন্যান্য জায়গায় সংক্রমণ প্রতিরোধ করা সম্ভব হবে। হাত ধোয়ার,সামাজিক দূরত্ব বজায় রাখার সুফল প্রচার করতে স্বেচ্ছাসেবী নিয়োগের পরামর্শ দেন তিনি।
তিনি জানান,কেন্দ্রীয় স্বাস্থ্য ও পরিবার কল্যাণ মন্ত্রক, জাতীয় স্বাস্থ্য মিশনের অধীনে রাজ্য গুলিকে আশু এবং দীর্ঘ মেয়াদি স্বাস্থ্য পরিকাঠামো গড়ে তুলতে সব রকম সহযোগিতা করবে। ৬৫ বছরের বেশি বয়সী মানুষদের অগ্রাধিকার ভিত্তিতে চিকিৎসার পরামর্শ দেন তিনি।
ড:হর্ষ বর্ধন বলেন, কোভিড-19 সংক্রমণ প্রতিরোধে ব্যবস্থা নিতে গিয়ে যেন যক্ষ্মা, গর্ভবতী এবং শিশু স্বাস্থ্য, ডায়লিসিস, কেমোথেরাপি, টিকাকরণ ইত্যাদি কর্মসূচী থেমে না থাকে সে দিকেও নজর দিতে হবে।
মন্ত্রী আরোগ্য সেতু এবং সার্থক এপগুলি সঠিক ভাবে ব্যবহারের জন্য স্বাস্থ্য আধিকারিকদের ধন্যবাদ জানান।
স্বাস্থ্য ও পরিবার কল্যাণ মন্ত্রকের সচিব শ্রীমতী প্রীতি সুদান,মন্ত্রকের বিশেষ দায়িত্ব প্রাপ্ত আধিকারিক শ্রী রাজেশ ভূষণ,স্বাস্থ্য মন্ত্রকের বিশেষ সচিব শ্রী সঞ্জীব কুমার, জাতীয় স্বাস্থ্য মিশনের সহ সচিব এবং মহা নির্দেশক শ্রীমতী বন্দনা গুর্নানি, যুগ্ম সচিব শ্রী বিকাশ শীল, ড:মনোহর আগ্নানি, এন সি দি সির নির্দেশক ড:এস কে সিংহ সহ মধ্যপ্রদেশ সরকারের স্বাস্থ্য ও পরিবার কল্যাণ মন্ত্রকের প্রধান সচিব, ভূপাল এমসের নির্দেশক এবং রাজ্যের সব জেলার জেলা শাসকরা আজকের বৈঠকে যোগ দেন।
(CG/PPM
স্বরাষ্ট্র মন্ত্রক
দক্ষিণের রাজ্যগুলিতে ইসলামী জঙ্গি
নতুন দিল্লি, ১৬ই সেপ্টেম্বর, ২০২০
দক্ষিণের কয়েকটি রাজ্য সহ বিভিন্ন রাজ্য থেকে ইসলামিক স্টেট  এ যোগদান করার কিছু তথ্য কেন্দ্রীয় ও রাজ্য নিরাপত্তা সংস্থাগুলির কাছে এসেছে। তেলেঙ্গানা, কেরালা, অন্ধ্রপ্রদেশ, কর্ণাটক এবং তামিলনাডুতে জাতীয় তদন্তকারী সংস্থা, আইএস-এর উপস্থিতি সংক্রান্ত ১৭টি মামলার তদন্ত করছে। এরজন্য ১২২ জনকে গ্রেপ্তার করা হয়েছে। কেন্দ্রের ১৯৬৭ সালের বেআইনী কার্যকলাপ প্রতিরোধ আইনের প্রথম তপশীল অনুসারে ইসলামিক স্টেট / ইসলামিক স্টেট অফ ইরাক এন্ড লিভান্ট / ইসলামিক স্টেট অফ ইরাক এন্ড সিরিয়া / দায়িস / ইসলামিক স্টেট ইন খোরাসান প্রভিন্স / আইএসআইএস ওইলিয়াৎ খোরাসান / ইসলামিক স্টেট অফ ইরাক এন্ড দ্য শাম – খোরাসানকে সন্ত্রাসবাদী সংগঠন হিসেবে ঘোষণা করা হয়েছে। আইএস তার মতাদর্শ প্রচারে ইন্টারনেট ভিত্তিক স্যোশাল মিডিয়া ব্যবহার করে। সাইবার জগতে এবিষয়টিতে বিভিন্ন সংস্থা নজর চালায় এবং আইন অনুযায়ী ব্যবস্থা নেয়।
কেরালা, কর্ণাটক, অন্ধ্রপ্রদেশ, তেলেঙ্গানা, মহারাষ্ট্র, তামিলনাডু, পশ্চিমবঙ্গ, রাজস্থান, বিহার, উত্তরপ্রদেশ, মধ্যপ্রদেশ এবং জম্মু-কাশ্মীর – এই সব রাজ্য ও কেন্দ্রশাসিত অঞ্চলের জাতীয় তদন্তকারী সংস্থা দেখেছে আইএস গোষ্ঠী বেশ সক্রিয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, স্বরাষ্ট্র প্রতিমন্ত্রী শ্রী জি. কিষাণ রেড্ডি।
(CG/CB/SFS
বিজ্ঞানওপ্রযুক্তিমন্ত্রক
মহিলা বিজ্ঞানীদের সফর : কর্মজীবনের বদল ঘটিয়ে পেশাদার হয়ে ওঠা
নতুন দিল্লি, ১৭ জুন, ২০২১
কর্মজীবনের বিরতি শেষে বিজ্ঞানে ফিরে আসা ১০০ জন বিজ্ঞানীর অনুপ্রেরণামূলক যাত্রা একটি গ্রন্থাকারে নথিভুক্ত করা হয়েছে। এই বিজ্ঞানীরা সবাই মহিলা। যারা তাদের পারিবারিক দায়িত্বের জন্য এবং সামাজিক কারণে বিজ্ঞানকে পেশা হিসেবে ভাবা বন্ধ করে দিয়েছিলেন। তাদের যাত্রাপথের এই ইতিহাস সমৃদ্ধ গ্রন্থ ভারতীয় মহিলাদের কাছে আশার আলো দেখাতে পারে।
বিজ্ঞান ও প্রযুক্তি বিভাগের অধীন নলেজ ইনভলভমেন্ট ইন রিসার্চ এডভান্সমেন্ট থ্রু নার্সারিং বা কিরন, শাখার মাধ্যমে বিশেষ কারণে বিজ্ঞান ছেড়ে যাওয়া মহিলাদের পুনরায় বিজ্ঞানী হিসেবে মর্যাদা দিতে প্রশিক্ষণ সহ বিবিধ ব্যবস্থা গ্রহণ করেছে।
সংশ্লিষ্ট গ্রন্থটিতে এরকমই ১০০ জন মহিলা বিজ্ঞানীর কথা বর্ণনা করা হয়েছে। কিভাবে তাঁরা আবার বিজ্ঞানী হিসাবে পরিচিত হতে পেরেছেন তা উল্লেখিত রয়েছে।
এই গ্রন্থটি মুদ্রণ ছাড়াও ডিজিটাল মাধ্যমেও রাখা হয়েছে।
বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা জানিয়েছেন, মহিলা বিজ্ঞানীদের সফলতার কাহিনী গ্রন্থটিতে বর্ণনা করা হয়েছে।
CG/ SB
(Visitor Counter : 195
কেন্দ্রীয়মন্ত্রিসভা
ভারত ও ফ্রান্সের মধ্যে অভিবাসন ও পারস্পরিক আদানপ্রদানে অংশীদারিত্বের চুক্তি পরিমার্জনে কেন্দ্রীয় মন্ত্রিসভার অনুমোদন
নয়াদিল্লি, ৮ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ভারত ও ফ্রান্সের মধ্যে অভিবাসন ও পারস্পরিক অংশীদারিত্ব সংক্রান্ত চুক্তিটি পরিমার্জনের জন্য অনুমোদিত হয়। ফরাসি রাষ্ট্রপতির ভারতে রাষ্ট্রীয় সফরের সময় ২০১৮-র মার্চে এই চুক্তি স্বাক্ষরিত হয়।
এই চুক্তির ফলে দু’দেশের জনগণের মধ্যে যোগাযোগ বৃদ্ধি পাবে। ছাত্রছাত্রী, শিক্ষাবিদ, গবেষক, দক্ষ পেশাদারদের মধ্যে আদানপ্রদান বাড়বে এবং দু’দেশের মধ্যে অনিয়মিত অভিবাসন ও মানবপাচার সংক্রান্ত বিষয়ে সহযোগিতা মজবুত হবে। এই চুক্তির ফলে ফ্রান্সের সঙ্গে ভারতের বহুপাক্ষিক সম্পর্ক বৃদ্ধি পাবে এবং উভয় পক্ষের মধ্যে পারস্পরিক বোঝাপড়ার প্রতিফলন ঘটবে।
প্রাথমিকভাবে এই চুক্তির মেয়াদ সাত বছর। পরবর্তীতে একটি যৌথ কর্মীগোষ্ঠী এই চুক্তির বিষয়ে পরীক্ষানিরীক্ষা করে তা নবীকরণের বিষয়টির অনুমোদন করতে পারবে।
CG/CB/DM
(Visitor Counter : 88
প্রধানমন্ত্রীরদপ্তর
বিশিষ্ট সাহিত্যিক ডঃ রজত কুমার করের প্রয়াণে প্রধানমন্ত্রীর শোক প্রকাশ
নয়াদিল্লি, ০৮ মে, ২০২২
প্রধানমন্ত্রী শ্রী নরেন্দ্র মোদী বিশিষ্ট সাহিত্যিক ডঃ রজত কুমার করের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ডঃ রজত কুমার কর সাংস্কৃতিক জগতে বিশিষ্ট এক ব্যক্তিত্ব। রথযাত্রা সম্পর্কে বিভিন্ন বিষয় নিয়ে যেভাবে তিনি লিখেছেন এবং পালা সংস্কৃতির পুনরুজ্জীবনের জন্য যে ভূমিকা পালন করেছেন, তার মধ্য দিয়ে তাঁর বহুমুখী প্রতিভা প্রতিফলিত হয়। তাঁর প্রয়াণে আমি শোকাহত। ডঃ করের পরিবার-পরিজন ও গুণমুগ্ধদের সমবেদনা জানাই। ওঁ শান্তি।
(CG/CB/SB
কেবিনেট
ৰাষ্ট্ৰীয় চিকিৎসা আয়োগ  বিলৰ সংশোধনৰ প্রস্তাৱত কেবিনেটৰ অনুমোদন
প্রধানমন্ত্রী শ্রীনৰেন্দ্র মোদীৰ নেতৃত্বত অনুষ্ঠিত কেন্দ্রীয় কেবিনেট বৈঠকত আজি ৰাষ্ট্ৰীয় চিকিৎসা আয়োগ বিলৰ কেইবাটাও সংশোধনৰ প্রস্তাৱত অনুমোদন জনায়। চলিত বৰ্ষৰ ২ জানুৱাৰীত লোকসভাত এনএমচি বিলৰ সংশোধনৰ সম্পর্কে আলোচনা আৰু পৰৱর্তী সময়ত সংশ্লিষ্ট দপ্তৰ সম্পর্কীয় সংসদীয় স্থায়ী কমিটীৰ ওচৰলৈ পঠোৱাৰ পাছত এই অনুমোদনৰ প্রস্তাৱ উত্থাপন কৰা হয়।
চূড়ান্ত এমবিবিএছ পৰীক্ষাক সমগ্ৰ দেশৰ ক্ষেত্রতে প্রযোজ্য এটি সাধাৰণ পৰীক্ষাৰ আওতালৈ অনা, আধুনিক চিকিৎসা পদ্ধতি অনুসৰণৰ বাবে আয়ুষ চিকিৎসকসকলৰ সংক্ষিপ্ত পাঠ্যক্ৰমৰ ব্যৱস্থাক প্ৰত্যাহাৰ কৰি তাক সংশ্লিষ্ট ৰাজ্য চৰকাৰসমূহৰ বিবেচনাৰ আওতালৈ অনা, বে-চৰকাৰী মেডিকেল শিক্ষা প্রতিষ্ঠান আৰু বিশ্ববিদ্যালয়ৰ মর্যাদাপ্রাপ্ত শিক্ষা প্রতিষ্ঠানসমূহত ৫০ শতাংশ আসনৰ ক্ষেত্রত পাঠ্যক্ৰম মাচুল নিয়ন্ত্রণ, এনএমচিত ৰাজ্য আৰু কেন্দ্রীয় শাসিত অঞ্চলসমূহৰ পৰা মান উন্নয়নৰ সংখ্যা ৩ৰ পৰা বৃদ্ধি কৰি ৬ কৰা, নিয়মনীতি অনুসৰণৰ পথৰ পৰা বিচ্যুত মেডিকেল কলেজসমূহৰ ক্ষেত্রত জৰিমনা ধার্য কৰা, আৰু উপযুক্ত শিক্ষা অবিহনে চিকিৎসাৰ সৈতে জড়িত ব্যক্তিসকলৰ বিপৰীতে কঠোৰ শাস্তিৰ ব্যবস্থা ইত্যাদি এই সংশোধন প্রস্তাৱৰ আওঁতাত আছে।